विराेध जताने के लिए आज दिल्ली जाएंगे जाट आंदोलनकारी
हुडासेक्टर-19 में बिजलीघर के समीप जाट न्याय धरना बुधवार को 32वें दिन भी जारी रहा। धरना स्थल पर दिल्ली कूच को लेकर चर्चा की गई।
सर्व जाट संघ के प्रधान विकल पचार ने धरनारत लोगों को संबोधित करते हुए कहा कि यदि सरकार का यही रवैया रहा तो हम सरकार के खिलाफ असहयोग आंदोलन शुरू कर देंगे। उन्होंने कहा कि जब तक उनकी मांगें पूरी नहीं होंगी तब तक धरना जारी रहेगा। उन्होंने कहा कि अखिल भारतीय जाट आरक्षण संघर्ष समिति के निर्देशानुसार आगामी आंदोलन जारी रहेगा।
इसी कड़ी में बृहस्पतिवार को सिरसा के विभिन्न गांवों से जाट दिल्ली कूच के लिए रवाना होंगे। उन्होंने कहा कि दिल्ली में आंदोलन में भाग लेने के लिए ग्रामीण क्षेत्र से ट्रैक्टर-ट्रॉलियों का पंजीकरण हो रहा है।
ट्रैक्टर किस दिन दिल्ली में कूच करेंगे इसकी घोषणा गुरुवार को दिल्ली में की जाएगी। पचार ने कहा कि जब तक मांगें पूरी नहीं होंगी धरना जारी रहेगा। धरने पर बैठे लोग गांवों में फोन के माध्यम से भी संपर्क कर रहे थे पर लोग नहीं पहुंचे। बता दें कि गत वर्ष सिरसा में 44 नामजद सहित 600 लोगों पर मुकदमे दर्ज हुए थे। लोगों की मांग है कि मुकदमे वापस लिए जाएं। इसके अलावा समिति की अन्य मांगों का भी लोग समर्थन कर रहे हैं। इस मौके पर कृष्ण ढाका, पृथ्वी सिद्धू, लादू राम आदि ने धरने में भाग लिया।
awa_Deva hin_Deva hin_Deva hin_Deva hin_Deva